
Zadeva:

SODELOVANJE V PROJEKTU 
                            »RADI DELAMO DOBRO»

VRTEC PEDENJPED NOVO MESTO IN MERCATOR                    DRSKA NOVO MESTO

Kratka  predstavitev:
zahvaljujemo se vam in veseli nas, da se je vaš zavod v letošnjem letu pridružilo Mercatorjevi dobrodelni akciji »Radi delamo dobro«. Do prvega aprila, ko bomo z aktivnostjo pričeli v naših trgovinah, nas loči samo še nekaj dni. S tem namenom vam pošiljamo podrobnejšo predstavitev projekta ter povabilo, da se v ta projekt aktivno vključite tudi vi. 

V času od 1. aprila do 30. aprila 2015 bodo Mercatorjevi kupci v stotih izbranih Mercatorjevih trgovinah po celi Sloveniji, lahko s svojimi glasovi odločili, katero izmed predlaganih lokalnih društev ali zavodov, bo prejemnik Mercatorjeve donacije. Med sodelujočimi trgovinami v projektu je letos tudi trgovina iz vašega kraja Market Drska Novo mesto. Zaradi vaše vpetosti v lokalne okolje in velikega pomena, ki ga nosite v vašem kraju, so v tej trgovini kot kandidata za prejemnika donacije izbrali ravno vaš zavod VRTEC PEDENJPED NOVO MESTO.
V vsaki od sodelujočih trgovin bodo kupci do konca aprila ob vsakem nakupu, ne glede na višino nakupa, prejeli poseben žeton. Z njim bodo kupci v tej trgovini lahko oddali svoj glas podpore enemu izmed treh predlaganih kandidatov za prejem donacije, ki se v izbrani trgovini poteguje za prejem Mercatorjeve donacije. Žetoni se bodo oddajali v posebne glasovalne skrinjice, ki bodo nameščene na vidnih mestih v teh izbranih Mercatorjevih prodajalnah. Ob zaključku glasovanja bodo nagrajena vsa tri sodelujoča društva oz. zavodi. Društvo oz. zavod, ki bo prejelo največ glasov kupcev, bo prejelo Mercatorjevo donacijo v višini 1.000 EUR. Drugouvrščeno društvo oz. zavod bo prejelo donacijo v obliki darilne kartice v vrednosti 200 EUR, tretjeuvrščeno pa darilno kartico v vrednosti 100 EUR.  

V Mercatorju smo se za izvajanje tega projekta odločili, ker želimo kot najboljši sosed vračati dobro v okolje, v katerem delujemo. Svoje bližine do okolja, v katerem delujemo,  ne vidimo samo kot fizično bližino naših trgovin, saj naše kupce do najbližje Mercatorjeve trgovine v povprečju loči le 500 korakov. Svojo bližino z okoljem vidimo tudi v povezanosti in sobivanju s kraji, v katerih se nahajamo, in njihovimi prebivalci. Projekt smo prvič izvajali v lanskem letu in v okviru njega v stotih slovenskih krajih omogočili izvedbo projektov, ki so izboljšala kakovost bivanja v teh krajih. Letos smo se odločili, da  želimo ta projekt ponoviti v vašem kraju.
Če se izrazimo v športnem žargonu, se bo čez nekaj dni pričela tekma za glasove. Vabimo vas, da spodbudite svoje člane, sodelavce, prijatelje, sosede, sokrajane in znance, da v trgovini, v kateri se vaše društvo oz. zavod poteguje za donacijo, glasujejo za vas. Mogoče boste ravno z njihovo pomočjo zbrali zmagovalno število žetonov ter tako prejeli Mercatorjevo donacijo. 
Bolj kot boste aktivni in kreativni pri tem, večja je verjetnost, da si pridobivate vedno nove glasove. V prilogi vam pošiljam fotografije primerov aktivnosti društev in zavodov, ki so jih slednja izvajala v okviru projekta Radi delamo dobro v lanskem letu:
· Če se želite predstaviti kupcem v naši trgovini, vas pri tem podpiramo. Promocije in predstavitve bomo v naših trgovinah omogočili vsem društvom in zavodom, ki bodo izrazila zanimanje za to. Za način in termin predstavitve se prosimo obrnite na naše poslovodkinje in poslovodje trgovin, v katerih se potegujete za donacijo in z veseljem vam bomo to tudi omogočili.

· Če želite o aktivnosti obvestiti lokalne medije, vas pri tem podpiramo. V začetku aprila vam bomo poslali sporočilo za medije, ki ga lahko tudi vi uporabite pri svojih stikih z mediji. Vsebino tega sporočila boste lahko tudi prilagodili in mu dodali še kakšne informacije, ki so pomembne za vaše društvo oz. zavod.
· Če imate spletno stran, glasilo, plakate, oglasne deske, forume ali pa ste kot društvo oz. zavod so vaši člani ali podporniki prisotni na sodobnih družbenih omrežjih Facebook ali Twitter lahko novico o sodelovanju v tem projektu ter povabilo k glasovanju za vaše društvo oz. zavod uporabite tudi tam ter tako poskrbite za lastno promocijo. V vaših promocijskih aktivnostih lahko tudi uporabite logotip projekta Radi delamo dobro.
V primeru, da imate še kakšno vprašanje ali potrebujete dodatne informacije glede izvajanje vaše lastne predstavitve, se lahko obrnete na Matejo Suljić (mateja.suljic@mercator.si) in vam bomo z veseljem pomagali.

Odzivi tako kupcev kot tudi sodelujočih društev ter zavodov na projekt so bili v preteklih letih zelo pozitivni. Veselilo nas bo, da boste dober glas o tem projektu širili tudi vi ter si mogoče ravno na ta način prislužili zmagovalo število glasov. Veseli bomo tudi vsake vaše povratne informacije o tem, na kakšen način boste podprli projekt »Radi delamo dobro«.
Želimo vam veliko uspeha v projektu in vas lepo pozdravljamo.

	Mateja Suljič
Samostojna strokovna sodelavka
Sektor za korporativno komuniciranje 
	Katja Kek
Direktorica 
Sektor za korporativno komuniciranje 


	
	


Priloga:
· Primer aktivnosti društev in zavodov, ki so sodelovala v projektu Radi delamo dobro v letu 2014

